CELEX: 62014CN0455
Language: hu
Date: 2014-09-29 00:00:00
Title: C-455/14. P. sz. ügy: A Törvényszék (kilencedik tanács) T-271/10. sz., H kontra az Európai Unió Tanácsa, Európai Bizottság, az Európai Unió Bosznia-Hercegovinában folytatott rendfenntartó missziója (EUPM) ügyben 2014. július 10-én hozott végzése ellen H által 2014. szeptember 29-én benyújtott fellebbezés

15.12.2014   
            
            
               HU
            
            
               Az Európai Unió Hivatalos Lapja
            
            
               C 448/10
            
         A Törvényszék (kilencedik tanács) T-271/10. sz., H kontra az Európai Unió Tanácsa, Európai Bizottság, az Európai Unió Bosznia-Hercegovinában folytatott rendfenntartó missziója (EUPM) ügyben 2014. július 10-én hozott végzése ellen H által 2014. szeptember 29-én benyújtott fellebbezés
   (C-455/14. P. sz. ügy)
   (2014/C 448/13)
   Az eljárás nyelve: angol
   
      Felek
   
   
      Fellebbező: H (képviselő: M. Velardo avvocato)
   
      A többi fél az eljárásban: az Európai Unió Tanácsa, Európai Bizottság
   
      A fellebbező kérelmei
   
   A fellebbező azt kéri, hogy a Bíróság:
   
               —
            
            
               helyezze hatályon kívül a Törvényszék T-271/10. sz., H kontra az Európai Unió Tanácsa, Európai Bizottság és az EUPM ügyben 2014. július 10-én hozott végzését, amennyiben az elutasította a felperesnek az egyrészt az EUPM személyzeti vezetője által 2010. április 7-én hozott, a felperest a banja lukai (Bosznia-Hercegovina) regionális irodába „Criminal Justice Adviser – Prosecutor” munkakörbe átcsoportosító határozat, másrészt szükség esetén a bosznia-hercegovinai EUPM-ről szóló 2009. december 8-i 2009/906/KKBP tanácsi határozat (1) 6. cikke szerinti misszióvezető által 2010. április 30-án hozott határozat megsemmisítésére irányuló, másodsorban kártérítés iránti keresetét;
            
         
               —
            
            
               utalja vissza az ügyet a Törvényszék elé;
            
         
               —
            
            
               az első fokú eljárás alperesét kötelezze ezen eljárások költségeinek viselésére.
            
         
      Jogalapok és fontosabb érvek
   
   A fellebbező az alábbi jogalapokra hivatkozik:
   
               —
            
            
               A védelemhez való jog megsértése
            
         
               —
            
            
               Az eljárási szabályzat 114. cikkének megsértése
            
         
               —
            
            
               Téves jogalkalmazás
            
         
               —
            
            
               Az uniós jog megsértése
            
         
      (1)  HL L 322., 22. o.